అసిమ్ అహ్మద్ ఖాన్

అసిమ్ అహ్మద్ ఖాన్ (జననం 20 మార్చి 1976) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2015 ఢిల్లీ శాసనసభ ఎన్నికలలో మాటియా మహల్ శాసనసభ నియోజకవర్గం నుండి ఎమ్మెల్యేగా ఎన్నికై ఆహార & పౌర సరఫరా, అటవీ & పర్యావరణ, మైనారిటీ వ్యవహారాలు, ఎన్నికల శాఖ మంత్రిగా పని చేశాడు.
రాజకీయ జీవితం
అసిమ్ అహ్మద్ ఖాన్ ఆమ్ ఆద్మీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2015 ఢిల్లీ శాసనసభ ఎన్నికలలో మాటియా మహల్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి షోయబ్ ఇక్బాల్ పై 26,096 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై 2015 ఫిబ్రవరి 14 నుండి 2015 అక్టోబర్ 9 వరకు ఆహార & పౌర సరఫరా, అటవీ & పర్యావరణ, మైనారిటీ వ్యవహారాలు, ఎన్నికల శాఖ మంత్రిగా పని చేశాడు. ఆయన  స్థానిక బిల్డర్‌తో 'రూ. 6 లక్షల విలువైన ఒప్పందాన్ని కుదుర్చుకున్నట్లు' అవినీతి ఆరోపణలు రావడంతో మంత్రివర్గం నుండి తొలగించాబడాడ్డు. ఆ తరువాత ఆధారాలు లేకపోవడంతో ఆయనకు సిబిఐ క్లీన్ చిట్ ఇచ్చింది.

అసిమ్ అహ్మద్ ఖాన్ 2024 డిసెంబర్ 23న ఆమ్ ఆద్మీ పార్టీని వీడి భారత జాతీయ కాంగ్రెస్‌ పార్టీలో చేరి, 2025 ఢిల్లీ శాసనసభ ఎన్నికలలో మాటియా మహల్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి 10,295 ఓట్లతో మూడవ స్థానంలో నిలిచాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2015 ఢిల్లీ శాసనసభ్యులు
వర్గం:భారత జాతీయ కాంగ్రెస్ నాయకులు